Jizzaxda ta'lim sifatini nazorat qilish bo'limi boshlig'i pora bilan ushlandi — video

Jizzax davlat pedagogika institutining ta'lim sifatini nazorat qilish bo'limi boshlig'i fakultetlardan birining faoliyatini tekshirishda aniqlangan kamchiliklar dekanga salbiy ta'sir qilmasligi va uni lavozimida qolishini ta'minlash uchun 100 ming dollari talab qildi.
Ma'lum qilinishicha, Jizzax davlat pedagogika institutining ta'lim sifatini nazorat qilish bo'limi boshlig'i 2021 yilning oktyabr oyida mazkur oliy o'quv yurti fakultetlaridan birining faoliyatini tekshirish jarayonida aniqlangan kamchiliklar ushbu fakultet dekaniga salbiy ta'sir qilmasligi va uning lavozimda qolishini ta'minlash evaziga 100 ming dollar talab qilgan.

Davlat xavfsizlik xizmatining Sirdaryo viloyati bo'yicha boshqarmasi xodimlarining Iqtisodiy jinoyatlarga qarshi kurashish departamenti bilan hamkorlikda o'tkazgan tezkor tadbirida u so'ralgan 100 ming dollar pulni vositachi orqali olgan vaqtida ushlangan.
Avvalroq Qashqadaryo viloyati Mirishkor tumani hokimining mahalla va oilani qo'llab-quvvatlash masalalari bo'yicha o'rinbosari 50 ming dollar pora bilan ushlangandi.